Dotnuvos tvenkinys
55°22′11″ š. pl. 23°53′37″ r. ilg.﻿ / ﻿55.36972°š. pl. 23.89361°r. ilg.﻿ / 55.36972; 23.89361 Dotnuvos tvenkinys – tvenkinys Lietuvoje, Kėdainių rajone, Dotnuvos miestelio šiaurrytiniame pakraštyje. Sudarytas užtvenkus Dotnuvėlės upę (Nevėžio intakas) 18,4 km nuo jos žiočių. Tvenkinio ilgis iš šiaurės vakarų į pietryčius – 0,86 km, plotis – iki 0,1 km. Altitudė 55 m. Krantai daugiausia žemi. Šiauriniame krante auga miškelis, įsikūręs Gėlainių kaimas. Vakarine pakrante eina kelias  144  Jonava–Kėdainiai–Šeduva .